Diari Oficial de la Generalitat Valenciana


Sumari del DOGV 2847, del 14-10-1996 (1996/839533)

ACORD de 12 de juny de 1996, de la Comissió Territorial d'Urbanisme de València, relatiu a l'aprovació definitiva del Pla Especial de Reforma Interior Fuente del Mico d'Alborache.
-----------------------------------------------------------------------------------------------------------------------------------------------------------------------------------

### Dades del document

Número de DOGV
:   2847

Data del DOGV
:   14-10-1996

Secció del DOGV
:   ALTRES DISPOSICIONS

Número del document
:   1996/839533


Data del document
:   12-06-1996

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

ACORD de 12 de juny de 1996, de la Comissió Territorial d'Urbanisme de València, relatiu a l'aprovació definitiva del Pla Especial de Reforma Interior Fuente del Mico d'Alborache.   
La Comissió Territorial d'Urbanisme de València, en la sessió del 12 de juny de 1996, va adoptar l'acord següent:  
Vist l'expedient tramés per l'Ajuntament d'Alborache relatiu al Pla Especial de Reforma Interior Fuente del Mico i de conformitat amb els següents:   
Antecedents de fet  
Primer  
El document del Pla Especial de Reforma Interior (PERI) «Urbanització Fuente del Mico» que afecta els termes municipals d'Alborache i BuÑol, va ser aprovat inicialment pel Ple de la Diputació Provincial de València en la sessió del dia 27 de gener de 1995.  
Segon  
Es va sotmetre a informació pública mitjançant publicació en Diari Oficial de la Generalitat Valenciana número 2.462, de 3 de març de 1995, i en el periòdic Levante de 21 de febrer de 1995; l'Ajuntament de BuÑol hi va presentar una al·legació en la qual adduïa que els terrenys afectats en el seu terme tenen la classificació de sòl no urbanitzable segons seu planejament general vigent, i era procedent, en conseqüència, la inclusió d'aquests en el PERI corresponent. Estimada aquesta al·legació per la Diputació Provincial de València, i exclòs l'àmbit de sòl del terme de BuÑol, la Diputació Provincial va deixar de ser competent per a l'aprovació provisional del document, i passa a ser competència del Ple de l'Ajuntament d'Alborache en el terme municipal del qual es troba la totalitat de sòl motiu d'aquest PERI.  
Tercer  
El Ple de l'Ajuntament d'Alborache en la sessió de 17 d'abril de 1996 va acordat l'aprovació provisional del document, i acollint-se al que disposa la disposició transitòria segona de la Llei 6/1994, Reguladora de l'Activitat Urbanística, va sol·licitar al conseller d'Obres Públiques, Urbanisme i Transports la concessió d'una pròrroga per a continuar les actuacions de tramitació i aprovació d'acord amb les disposicions de la legislació anterior.  
Quart  
L'Ajuntament d'Alborache va trametre el document a aquests Serveis Territorials el 25 d'abril de 1996 i va instar la Comissió Territorial d'Urbanisme perquè l'aprovara.  
Cinqué  
L'expedient s'ha tramés en un únic exemplar confrontat com cal, i consten en aquest els antecedents de tramitació. Inici de la tramitació mitjançant presentació del document el 18 de juliol de 1994 en la Diputació Provincial per afectar dos termes municipals, i el 3 d'agost de 1994 va completar la documentació requerida per aquell organisme, i consten la resta d'incidències alienes al promotor que van dilatar l'aprovació inicial del document fins a la data esmentada.  
Sisé  
S'han tramés tres exemplars de projecte d'aprovació provisional diligenciats com cal, el projecte consta de memòria justificativa, ordenances reguladores, pla d'etapes, estudi economicofinancer, plànols d'informació i d'ordenació. Així mateix adjunten un exemplar complet diligenciat per Diputació Provincial de València.  
Seté  
Alborache té normes subsidiàries aprovades definitivament el 25 d'abril de 1989 per la Comissió Territorial d'Urbanisme de València. Las normes esmentades classifiquen com a sòl urbà la totalitat de sòl comprés en la delimitació del pla parcial aprovat definitivament el 13 d'abril de 1973 per la Comissió Provincial d'Urbanisme de València.   
Vuité  
Es va sol·licitar informe el 3 de maig de 1996 als organismes següents: Ajuntament de BuÑol; Diputació Provincial, Vies i Obres; Conselleria d'Agricultura i Medi Ambient, Direcció Territorial de València; Direcció General d'Obres Públiques, Divisió de Recursos Hidràulics i Divisió de Carreteres; transcorregut el termini legalment establit es consideren emesos en sentit favorable.  
Nové  
El PERI es justifica per la inadequació entre l'ordenació prevista en el planejament i la realment executada, i pretén la consecució dels objectius següents: Reordenació interior, creació de dotacions urbanístiques, completar i millorar les infraestructures bàsiques i implantació del servei de sanejament.  
Deu  
El PERI desenvolupa una superfície de 13,65 hectàrees de sòl urbà residencial, assigna usos detallats i delimita les zones en què es divideix el territori planejat, també delimita unitats d'execució, amb una edificabilitat de 0,35 m2/m2.  
Onze  
La Comissió Informativa València, en la sessió del 5 de juny de 1996, va emetre un informe relatiu al projecte que ens ocupa, complint així el que estableix l'article 11 del Decret 77/1996, de 16 d'abril, del Govern Valencià, que aprova el Reglament dels òrgans Urbanístics de la Generalitat Valenciana.  
Fonaments de dret  
Primer  
La documentació està completa d'acord amb el que estableixen els articles 85 de la Llei del Sòl i 77 del Reglament de Planejament.  
Segon  
La redacció del PERI s'estableix en l'article 54 de les normes urbanístiques de les normes subsidiàries d'Alborache.  
Tercer  
Encara que al PERI no li són exigibles per llei les reserves per a dotacions, s'han incrementat aquestes respecte del planejament vigent, i s'han seguit per a la seua quantificació els criteris de referència establits per l'annex del Reglament de Planejament com a estàndards mínims de Pla Parcial   
Quart  
Encara que no consta que el document haja tingut exposició pública de l'avanç o que haja tingut aprovació inicial abans de l'entrada en vigor de la Llei Reguladora de l'Activitat Urbanística. Per la documentació que es troba en aquest Servei Territorial d'Urbanisme, cal estimar que hi ha indicis suficients que justifiquen l'inici de l'expedient amb anterioritat suficient a l'entrada en vigor de la Llei Reguladora de l'Activitat Urbanística, 14 de desembre de 1994.  
Cinqué  
La disposició transitòria segona de la Llei Reguladora de l'Activitat Urbanística, conté el criteri que s'ha de seguir per als instruments de planejament que es trobaven en tramitació a l'entrada en vigor d'aquesta. Dels antecedents que hi ha en l'expedient, s'observa l'inici formal de la tramitació d'aquest el 3 d'agost de 1994, en completar el sol·licitant la documentació requerida per l'organisme competent en la seua tramitació, d'acord amb les disposicions establides en la legislació anterior.  
Sisé  
No hi ha cap causa imputable al sol·licitant que justifique la paralització de l'expedient, i com que el sol·licitant i l'Ajuntament interessat es van veure incapaços de remoure els obstacles que han demorat la tramitació normal del seu expedient de forma que culminara l'aprovació inicial d'aquest abans de l'entrada en vigor de la Llei Reguladora de l'Activitat Urbanística.  
Seté  
És competència d'aquesta Comissió Territorial d'Urbanisme l'aprovació definitiva del Projecte, de conformitat amb el que estableixen l'article 118 del Reial Decret Legislatiu 1/1992 i l'article 151 del Reglament de Planejament, en relació amb l'article 15.10 del Decret 137/1990, de 30 de juliol, del Consell de la Generalitat Valenciana que aprova el Reglament dels òrgans Urbanístics de la Generalitat Valenciana.  
A la vista de tot l'anterior la Comissió Territorial d'Urbanisme de València acorda:  
Aprovar definitivament el PERI Fuente del Mico d'Alborache.  
Contra aquesta resolució, que no posa fi a la via administrativa, s'hi podrà interposar un recurs ordinari davant el conseller d'Obres Públiques, Urbanisme i Transports de la Generalitat Valenciana, en el termini d'un mes, comptador a partir de la data de recepció d'aquesta notificació.  
Tot això, sense perjudici de poder-hi interposar qualsevol altre recurs que s'estime oportú.  
València, 12 de juny de 1996.- El secretari de la Comissió Territorial d'Urbanisme: José Manuel Palau.